**ČETVRTAK, 16.4.2020.**

Dobro jutro svima!

Prije nego li krenete s čitanjem današnjih uputa i zadataka, molim vas da provjerite jeste li dobro razvrstali jučerašnje imenice. Uzmite crvenu bojicu u ruke i pregledajte svoju zadaću. Stavite kvačicu pored imenice koju ste točno razvrstali i minus pored imenice koju niste točno razvrstali.

Imenice su bile sljedeće: **gospođa, kuća, vjetar, magarac, prijateljica, valovi, lopta, Ivan, kos, ljubičica, baka, prozor, noć, bicikl, poštar, bubamara, vatrogasci, snijeg, cipele, leptiri, duga.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Imenice

|  |  |  |
| --- | --- | --- |
| BIĆA  (ljudi, biljke, životinje)  gospođa  magarac  prijateljica  Ivan  kos  ljubičica  baka  poštar  bubamara  vatrogasci  leptiri | STVARI  (predmeti)  kuća  lopta  prozor  bicikl  cipele | POJAVE  (prirodne pojave)  vjetar  valovi  noć  snijeg  duga |

Sada možemo dalje…

**HRVATSKI JEZIK – „Moj djed i moj zavičaj“ (čitanka str. 90.,91.)**

Sjećate se da smo u utorak iz PID učili o različitim zavičajima naše domovine? Danas imate **zadatak pročitati priču** o jednom dječaku, njegovom djedu i njihovom zavičaju.

Nakon što pažljivo pročitate priču, **usmeno odgovorite na pitanja** ispod teksta **punim rečenicama**. Jeste li prepoznali o kojem zavičaju je riječ u priči?

Zatim **otvorite vaše pisanke i napišite** sljedeće:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

16.4.2020.

Henry Bordeauxu

Moj djed i moj zavičaj

Likovi: djed (star, mudar, darežljiv, voli prirodu) i unuk (mlad, zadivljen, sretan)

Priča govori o djedu, unuku i zavičaju. Djed je poučio unuka voljeti prirodu i svoj zavičaj.

ILUSTRIRAJ SVOJ ZAVIČAJ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Za domaću zadaću nauči izražajno čitati priču!**

**PRIRODA I DRUŠTVO – Moj zavičaj (udžbenik str. 84. i 85.)**

Nadam se da ste pogledali prezentaciju o različitim zavičajima te da ste prolistali stranice udžbenika gdje se također nalaze lijepe slike i fotografije.

Sigurna sam da su vam se svidjeli svi zavičaji u našoj domovini i da ih znate prepoznati i razlikovati. Možda netko iz vaše obitelji, rodbine ili prijatelja živi u nekom od tih krajeva?

**Danas ćemo malo bolje upoznati naš PRIMORSKI ZAVIČAJ.**

Pripremila sam vam jednu lijepu **prezentaciju o primorskom zavičaju** (IZGLED, NASELJA, VRIJEME, LJUDI, BILJKE i ŽIVOTINJE) koju sam postavila na web stranicu. Sada bi bilo dobro da ju pažljivo pogledate da možemo o njoj malo razgovarati.

1. Je li vam se svidjela prezentacija?
2. Jeste li prepoznali biljke i životinje našeg zavičaja?
3. Imate li vi možda u vašim vrtovima ili u blizini doma neku od primorskih biljaka?
4. Što ima naš zavičaj, a nema niti jedan drugi?

MOOOORRRREEEEE, tako je!

1. Jeste li ikada vidjeli pravu kamenu primorsku kuću?
2. A posjetili neki od primorskih gradova ili sela u srednjoj i južnoj Dalmaciji?
3. Znate li da je naš grad Rijeka 2. po redu najveći grad u primorskom zavičaju?
4. Znate li koji je grad 1.?

Vrijeme je da otvorite **udžbenike na str. 84. i 85**. i da **pogledate** **prekrasne fotografije** o kojima ćemo razgovarati sljedeći put.

Na sljedećoj poveznici možete odigrati kviz i provjeriti svoje znanje o različitim zavičajima!

<https://wordwall.net/hr/resource/232765/moj-zavi%C4%8Daj-2-razred>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**LIKOVNA KULTURA – crtanje omiljene životinje olovkom**

Odaberite svoju najdražu životinju (kućnog ljubimca, domaću ili divlju životinju) i pokušajte je nacrtati olovkom na običnom bijelom papiru.

Koristite se različitim vrstama crta (debele, tanke, ravne, zakrivljene, izlomljene, isprekidane, otvorene, zatvorene…) kao što ste to činili kada ste crtali one vaše prekrasne ptice dok smo još bili u školi.

Možete se pomoći i slikom te životinje koju možete pronaći u nekoj vašoj knjizi ili na internetu.

Pazite na odnos veličina papira i životinjskog lika te njegov smještaj na papiru (sjetite se da veličina vašeg otvorenog dlana može biti pomoć pri smještaju lika na papir).

Zabavite se!

Veselim se kao i uvijek vašim radovima!

Učiteljica Bojana